Justus Jonas
**Justus Jonas** (født 5. juni 1493 i Nordhausen, død 9. oktober 1555 i Eisfeld; egentlig *Jodocus Koch*) var en tysk reformator og teolog, nær medarbeider til Martin Luther. Han var Luthers følgesvenn i Worms og den som holdt liktalen over ham. Overfor Philipp Melanchthon var Justus Jonas en forkjemper av en strikt «lutherdom».

Liv og virke
------------

### Bakgrunn

Justus Jonas vlew født i Nordhausen og var sønn av borgermesteren der. Han het opprinnelig **Jodokus (Jobst) Koch**, noe han endret i pakt med den utbredte prakasis blant tyske lærde på 1500-tallet i forbindelse med sin universitetsimmatrikulering.

Justus Jonas studerte fra 1506 jus og teologi ved universitetet i Erfurt, studerte jus og humaniora, og ble magister artium derfra i 1510. I 1511 fortsatte han ved Universitetet i Wittenberg, der hsn yok bakkalaureat i rettslære. 

### Prest, reformator

Han vendte tilbake til Erfurt, og der ble han presteviet enten i 1514 eller i 1515.

I 1518 ble han utnevnt til kannik i *Severikirche* i Erfurt, en kollegiatskirke. I 1519 ble han rektor for Universitetet i Erfurt. I 1521 ble han utnevnt til prost av Aallehelgenskirken (*Schlosskirche*) i Wittenberg og professor i kirkerett ved universitetet i Wittenberg. Fra 1541 til 1546 var han superintendent og hovedpastor i Halle. Han fulgte Luther til Worms i 1521 og på visitasjonene i Sachsen i 1529. Han var også med på religionssamtalene i Marburg og ved riksdagen i Augsburg. 

Han bidro vesentlig til den kirkenpolitiske reformering av Leipzig, Halle, Naumburg og Zerbst med Anhalt. Han ledsaget Luther ved hans siste reise til Eisleben. Jonas var for tiden predikant i Coburg. Etter Luthers død forfulgte han konsekvent konfesjonaliseringen og hjalp til med denne i Hildesheim, Coburg, Regensburg og som superintendent i Eisfeld.

### Verker

Justus Jonas assisterte Martin Luther da han oversatte Bibelen fra gresk til tysk. Han oversatte flere skrifter av Luther og Philipp Melanchthon, og skrev dessuten kommentarer til apostelhistorien. Blant hans øvrige verker er *Discussio pro conjugio sacerdotali* ("argumenter for presteekteskap", 1523). Han oversatte også apologien til Confessio Augustana, som ble en del av konkordieboken i 1580.

Referanser
----------

1. 1 2   Gemeinsame Normdatei, GND-ID 118712926, besøkt 15. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Ökumenisches Heiligenlexikon, Ökumenisches Heiligenlexikon ID J/Justus\_Jonas.html[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id jonas-justus, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Encyclopædia Britannica Online, Encyclopædia Britannica Online-ID biography/Justus-Jonas, besøkt 9. oktober 2017[Hentet fra Wikidata]
7. ↑  Justus Jonas, luther.de; accessed August 29, 2015
8. ↑  «Justus Jonas». sermon index. Besøkt 10. mars 2016.
9. ↑  «Justus Jonas». Hymnary.org. Besøkt 10. mars 2016.

Litteratur
----------

* *Briefwechsel des Justus Jonas*, gesammelt und bearbeitet von G. Kawerau (2 vols. Halle, 1884–1885).
* «Justus Jonas" & Apology of the Augsburg Confession». *Encyclopædia Britannica Online*.  Retrieved on January 13, 2007.
* G. Kaweraus artikkel i *Herzog-Hauck, Realencyklopadie*, ed. 3, med bibliografi.

Eksterne lenker
---------------

* Biographisch-Bibliographischen Kirchenlexikon

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Sächsische Biografie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** MusicBrainz **·** Hymnary
 |